A PIH-et leggyakrabban az a mód váltja ki, ahogyan a bőr a gyulladás után regenerálódik. Megelőzésére ¬– bár ez nem teljesen biztos módszer – hatásos, ha a pattanásokat nem piszkálják és nem nyomogatják. Azonban a megelőzés legjobb módja az, ha az aknéval kapcsolatos PIH-et az eredendő kiváltó okánál célozzuk meg, azaz megelőzzük a pattanások kialakulását, és megakadályozzuk a gyulladást. Használjon kímélő, mégis hatékony arctisztítót és könnyű, nem mitesszerképző arcápolót, mely olyan gyulladásgátló hatóanyagokat is tartalmaz, mint a licocalchone A és a keratolitikus (hámoldó) szalicilsav. Ezek az összetevők megtalálhatók az Eucerin DermoPure hármas hatású szérumban, és segítenek megelőzni a pórusok eltömődését.
A napsütés súlyosbíthatja a PIH tüneteit, ezért javasoljuk napvédő használatát. Ne tartózkodjon túl sokáig a napon, és a legintenzívebb órákban ne tegye ki bőrét a napsütésnek. Amikor csak lehet, viseljen védelmet nyújtó ruhát, széles karimájú kalapot, és használjon legalább 30-as faktorszámú napvédőt, hogy megakadályozza a foltok még sötétebbé válását. Előzze meg az újabb foltok kialakulását, használjon speciális bőrápolót, például Eucerin DermoPure Protektív  Fluid FF30 terméket.